Berlingske Tidende, 1774-01-17
Paris, den 31te December. Nu er det fuldkommen lykkedes de udenlandske og vore Tidender, saaledes at forvirre heele Paris, at samme ikke meere veed, hvad den skal troe, nemlig i Henseende til Omstændighederne imellem Russerne og Tyrkerne. De fremmede Tidender melde os fra Constantinopel under 17de Novbr., at Storvizieren er ganske slaget. Vor Gazette derimod leveret en Beretning fra Constantinopel af 28de ejusd., som intet melder om noget Slag, og hvorudi det heder: den sidste Depeche fra Storvizieren er bleven afsendt fra Bagaardsick, hvor han havde oprettet sit Hoved Qvarteer. Nogle mene dog at denne Beretning maae have en Feyl i Dato, og være ældere, saasom den melder Ting, som Rygtet allerede for nogle Dage siden havde berettet, nemlig, at 2 Russiske Corps, som vare rykte frem til Warna, vare afslagne derfra. Naar dette egentligt er skeet, erfarer man lige saa lidet af Beretningen, som af bemeldte Rygte, men det heder at General Reizer og 22 andre Officierer vare derved blevne fangne. Man skriver ellers i samme Beretning: at i Constantinopel har, førend Efterretningen herom indløb, været saadan en Bestyrtelse, at Storherren derover havde sattet den Beslutning at gaae til Armeen. - Fra Pohlen har man nyelig erholdet følgende besynderlige Efterretninger: "De K. Preussiske Tropper have, da de forlode det Pohlske Rige, sendt deres Artillerie tilbage til Berlin, men ere selv saaledes fordeelte, at de let igien kan samle sig, og paa nye rykke ind i Pohlen, dersom den gamle Conforderations-Geist der skulle blive oplivet." - Ved et Universale, som Generalen over de Russiske Tropper har ladet oplæse udi alle Kirkerne i Districtet Dobrzyn, er det under største Straf forbudet alle Jndvaanerne i bemeldte District at sælge nogen Slags Kornvahre til Preusserne, og derimod at tage Salt af dem. Ligeledes er det befalet dem, naar Preussiske Soldater skulle lade sig see i de omliggende Landsbyer, da at give det nærmeste Russiske Detachement Efterretning derom. - Efter lange Conferencer, som den Preussiske Minister i Anledning af Salt=Handelen har haft med de Delegerede, er han omsider med dem bleven enig om, at man intet nyt Preussisk Salt mere skal indføre i de Pohlske Provineer, førend denne Salt=Handlings Sag imellem begge Hoffer definitiv er bleven afgjort, og de Oplage, som deraf paa adskillige Stæder ved Weichselen ere gjorte, skal indtil den Tid være tillukte. Udi samme Conferencer har man bevilget de Polakker, som besidde Godser i Hs. Preussiske Msts. nye Stater, 4 Aar til at sælge deres Godser, og Hr. v. Benoit har lovet, at give sit Hof Beretning om det Forlangende, som Republikens Senatorer og Officierer, som eye Godser i Nye Preussen have gjort, at blive dispenserede fra HyldingsEden, og fra den Forbindtlighed igjen at erstatte Kongen og Republiken de Renter og Jndkomster, som i bemeldte Provindere faldne, fra den Tid af at samme blev tagen i Besiddelse indtil Afstaaelses Tractaten blev ratificeret. Paa den anden Side have de Deelegerede forlangt Tid for at tilkiendegive Hs. M. Kongen af Preussen den Magt, mod hvilken Republiken ikke vil paatage sig at garandere denne Monarks Stater, paa samme Undtagelse som Hs. M. har gjort med den Ottomanniske Port ved Republikens Staters Garantie. Desuden have de gjort den Russiske Minister Forestilling om, at man i de fra Litthauen adskilte Lande har forenet en stor Deel Kirker, tilhørende de unirte Græker, med den nu i disse Lande herskende Religion. - Man forsikrer at Keiserinden af Rusland har besluttet at beskikke en almindelig Biskop for de hist og her i Hendes Rige værende Catholske Kirker. - Fra Danzig skrives, at Kongen af Preussen har ladet Magistraten i Staden opfordre til at overlevere ham det Stykke Land Biskopsberg, en Høy, som hører til Bispedømmet Cujavien, er indsluttet med i Fortificationerne, og er en Art af Castel De der boesiddende saae Jndvaanere er og tilkiendegivet at aflegge Troskabs Eed. - Man forsikrer, at Kongen med første vil tilbagegive Paven Grævskabet Avignon.